CELEX: 62021CN0392
Language: da
Date: 2021-06-24 00:00:00
Title: Sag C-392/21: Anmodning om præjudiciel afgørelse indgivet af Curtea de Apel Cluj (Rumænien) den 24. juni 2021 — TJ mod Inspectoratul General pentru Imigrări

27.9.2021   
            
            
               DA
            
            
               Den Europæiske Unions Tidende
            
            
               C 391/8
            
         
      Anmodning om præjudiciel afgørelse indgivet af Curtea de Apel Cluj (Rumænien) den 24. juni 2021 — TJ mod Inspectoratul General pentru Imigrări
      (Sag C-392/21)
      (2021/C 391/13)
      Processprog: rumænsk
      
         Den forelæggende ret
      
      Curtea de Apel Cluj
      
         Parter i hovedsagen
      
      
         Sagsøger: TJ
      
         Sagsøgt: Inspectoratul General pentru Imigrări
      
         Præjudicielle spørgsmål
      
      
                  1)
               
               
                  Skal udtrykket »specielt synskorrigerende hjælpemiddel« i artikel 9 i Rådets direktiv 90/270/EØF (1) af 29. maj 1990 om minimumsforskrifter for sikkerhed og sundhed i forbindelse med arbejde ved skærmterminaler fortolkes således, at det ikke kan omfatte briller?
               
            
                  2)
               
               
                  Skal der ved udtrykket »specielt synskorrigerende hjælpemiddel« i artikel 9 i Rådets direktiv 90/270/EØF alene forstås et hjælpemiddel, der udelukkende anvendes på arbejdspladsen eller til udførelse af arbejdsopgaver?
               
            
                  3)
               
               
                  Vedrører den forpligtelse til at udlevere et specielt synskorrigerende hjælpemiddel, som er fastsat i artikel 9 i Rådets direktiv 90/270/EØF, udelukkende arbejdsgiverens anskaffelse af hjælpemidlet, eller kan den gøres til genstand for en udvidende fortolkning, således at den også omfatter det tilfælde, hvor arbejdsgiveren afholder de nødvendige udgifter, som arbejdstageren har haft i forbindelse med anskaffelsen af hjælpemidlet?
               
            
                  4)
               
               
                  Er det foreneligt med artikel 9 i Rådets direktiv 90/270/EØF, at arbejdsgiveren dækker disse udgifter ved en generel forhøjelse af lønnen, der permanent svarer til en »forhøjelse på grund af meget vanskelige arbejdsforhold«?
               
            
         (1)  EFT 1990 L 156, s. 14.